A. Informácie o účtovnej jednotke
a) Založenie spoločnosti:
Obchodná spoločnosť BlockBeton, s.r.o. bola založená 28.07.2004 a do obchodného registra bola zapísaná dňa 28.07.2004 – Obchodný register Okresného súdu Košice I, oddiel: Sro, vložka číslo: 15252/V.

b) Hlavnými činnosťami spoločnosti sú:
-	výroba stavebných prvkov z betónu,
-	výroba transportného betónu,
-	kúpa tovaru na účely jeho predaja konečnému spotrebiteľovi (maloobchod) alebo iným
prevádzkovateľom živností (veľkoobchod),
-	sprostredkovanie obchodu, dopravy a výroby v rozsahu voľných živností.

c) Priemerný počet zamestnancov spoločnosti:
Priemerný počet zamestnancov v roku 2017 bol 3 zamestnanci TPP a 5 zamestnancov na DoPČ.

d) Údaje o neobmedzenom ručení:
Spoločnosť nie je neobmedzene ručiacim spoločníkom v iných spoločnostiach.

e) Právny dôvod na zostavenie účtovnej závierky:
Účtovná závierka spoločnosti k 31.12.2017 je zostavená ako riadna účtovná závierka podľa § 17 ods. 6. Zákona č. 431/2002 Z.z. o účtovníctve v znení neskorších predpisov, za účtovné obdobie od 01.01.2017 do 31.12.2017.
Spoločnosť zostavila účtovnú závierku za predpokladu nepretržitého pokračovania vo svojej činnosti.

f) Schválenie účtovnej závierky za predchádzajúce účtovné obdobie:
Účtovná závierka za rok 2016 bola schválená na RVZ spoločnosti dňa 30.06.2017.

1.  Informácie k časti A. písm. c) prílohy č. 3 o počte zamestnancov
Názov položky	Bežné účtovné obdobie	Bezprostredne predchádzajúce účtovné obdobie	
Priemerný prepočítaný počet zamestnancov	6	6	
Stav zamestnancov ku dňu, ku ktorému sa zostavuje účtovná závierka, z toho:	3	3	
počet vedúcich zamestnancov	1	1	

C. Informácie o konsolidovanom celku
Spoločnosť nie je súčasťou žiadneho konsolidovaného celku.

E. Informácie o použitých účtovných zásadách a účtovných metódach

a)	Východiská pre zostavenie účtovnej závierky
Účtovná závierka bola zostavená za predpokladu nepretržitého trvania Spoločnosti.

b)	Dlhodobý nehmotný a dlhodobý hmotný majetok
Dlhodobý hmotný majetok nakupovaný je ocenený obstarávacími cenami ku dňu uskutočnenia účtovného prípadu. Obstarávacia cena sa skladá z ceny obstarania a z nákladov súvisiacich s obstaraním.  

c)	Zásoby 
Zásoby sú účtované spôsobom účtovania zásob „A“.
 
d)	Pohľadávky
Pohľadávky sa pri ich vzniku oceňujú ich menovitou hodnotou, postúpené pohľadávky a pohľadávky nadobudnuté vkladom do základného imania sa oceňujú obstarávacou cenou, vrátane nákladov súvisiacich s obstaraním . Toto ocenenie sa znižuje o pochybné a nevymožiteľné pohľadávky.

e)	Peňažné prostriedky a ceniny
Peňažné prostriedky a ceniny sa oceňujú ich menovitou hodnotou. Zníženie ich hodnoty sa vyjadruje opravnou položkou.

f)	Náklady budúcich období a príjmy budúcich období
Náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

g)	Rezervy
Rezervy sú záväzky s neurčitým časovým vymedzením alebo výškou, tvoria sa na krytie známych rizík alebo strát z podnikania. Oceňujú sa v očakávanej výške záväzku.

h)	Záväzky
Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení. 

i)	Odložené dane
Spoločnosť neúčtuje o odložených daniach.

j)	Výdavky budúcich období a výnosy budúcich období
Výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

k)	Cudzia mena
Majetok a záväzky vyjadrené v cudzej mene sa prepočítavajú na menu euro kurzom určeným v kurzovom lístku ECB ku dňu účtovného prípadu a v účtovnej závierke ku 31.12.2017.

l)	Výnosy
Tržby  obsahujú daň z pridanej hodnoty, spoločnosť je mesačným platiteľom dane z pridanej hodnoty.

Informácie k zásobám

Názov položky	Bežné účtovné obdobie	Bezprostredne predchádzajúce účtovné obdobie	
Materiál	5851	5037	
Výrobky	55099	54628	
Tovar	3573	3919	
Spolu	64523	63584	

Informácie o vekovej štruktúre pohľadávok 

Spoločnosť neeviduje dlhodobé pohľadávky

Názov položky	V lehote splatnosti	Po lehote splatnosti	Pohľadávky spolu	
a	b	c	d	
Krátkodobé pohľadávky	
Pohľadávky z obchodného styku	9713	1292	11005	
Soc. poistenie, daň. pohľadávky 				
Ostatné pohľadávky				
Krátkodobé pohľadávky spolu	9713	1292	11005	

G. Informácie o údajoch vykázaných na strane pasív súvahy

Informácie o rozdelení účtovného zisku alebo o vysporiadaní účtovnej straty 

Názov položky	Bezprostredne predchádzajúce účtovné obdobie	
Účtovný zisk 	1683	
Rozdelenie účtovného zisku	Bežné účtovné obdobie	
Prídel do zákonného rezervného fondu	84	
Prídel do štatutárnych a ostatných fondov		
Prídel do sociálneho fondu		
Prídel na zvýšenie základného imania		
Úhrada straty minulých období		
Prevod do nerozdeleného zisku minulých rokov	1599	
Rozdelenie podielu na zisku spoločníkom, členom		
Iné 		
Spolu	1683	
Informácie  o záväzkoch
Názov položky	Bežné účtovné obdobie	Bezprostredne predchádzajúce účtovné obdobie	
Dlhodobé záväzky spolu	335	284	
Záväzky so zostatkovou dobou splatnosti nad päť rokov			
Záväzky so zostatkovou dobou splatnosti jeden rok až päť rokov			
Záväzky zo sociálneho fondu	335	284	
Krátkodobé záväzky spolu	12647	19054	
Záväzky v lehote splatnosti	8862	5723	
Záväzky po lehote splatnosti do jedného roka	3785	13331	

H. Informácie o výnosoch 

Informácie  o tržbách

Názov položky	Bežné účtovné obdobie	Bezprostredne predchádzajúce účtovné obdobie	
Tržby za vlastné výrobky	65865	59747	
Tržby z predaja služieb	67000	110180	
Tržby za tovar	1100	83	
Výnosy zo zákazky			
Výnosy – zmena stavu zásob	471	-719	
Iné výnosy súvisiace s bežnou činnosťou			
 celkom	134436	169291	

M. Informácie o príjmoch a výhodách členov štatutárnych orgánov, dozorných orgánov a iných orgánov účtovnej jednotky 
Členovia štatutárnych orgánov Spoločnosti nepoberali v roku 2017 žiadne peňažné a nepeňažné príjmy za činnosť pre spoločnosť. Členom štatutárnych orgánov neboli vyplatené žiadne peňažné a nepeňažné preddavky a neboli za nich prevzaté žiadne záruky.
O. Informácie o skutočnostiach, ktoré nastali po dni, ku ktorému sa zostavuje účtovná závierka do dňa zostavenia účtovnej závierky 
Ku dňu zostavenia účtovnej závierky (27.03.2018)  nenastali žiadne udalosti, ktoré majú akýkoľvek vplyv na verné zobrazenie skutočností, ktoré sú predmetom účtovníctva a účtovnej závierky  za rok 2017 zhotovenej ku dňu 31.12.2017.